smcproject/ml-wiki-sentences huggingface dataset:
മി നീളമുള്ളതും ഇടയിൽ അഞ്ച് സ്റ്റേഷനുകളും ഉള്ളതായ എസ്പ്ലാന്റേ - ഭൊവാനിപ്പുർ പാതയിലാണ് ആദ്യ സേവനം തുടങ്ങിയത്.
ഇതിനു പിന്നാലെയായി 2.15 കി.
മി നീളമുള്ള ഡം ഡം - ബെൽഗാച്ചിയ പാത 1984 നവംബർ 12 -ന് ആരംഭിച്ചു.
1986 ഏപ്രിൽ 29 -ന് യാത്രാ സംവിധാനം ടോളിഗഞ്ച് വരെ നീട്ടി.
ഇതിന്റെ നീളം 4.24 കി.
മി ആയിരുന്നു.
ഇതും കൂടിയായപ്പോൾ കൊൽ‌ക്കത്ത മെട്രോയുടെ നീളം അക്കാലത്ത് 9.79 കി.
മി യും, 11 സ്റ്റേഷനുകളും അടങ്ങുന്നതുമായിരുന്നു
പക്ഷേ, കുറച്ചു ഭാഗത്തെ സേവനം 1992 ഒക്ടോബർ 26 -ന് നിർത്തി വെച്ചതു മൂലം മെട്രോ റെയിൽ‌വേയിൽ യാത്രക്കാരുടെ എണ്ണം ക്രമാതീതമായി കുറഞ്ഞു.
പിന്നീട് ഒരു ഇടവേളക്കു ശേഷം അതായത് എട്ടു വർഷത്തിനു ശേഷം 1.62 കി.
മി നീളമുള്ള ബെൽഗാച്ചിയ - ശ്യാം ബസാർ പാത ഡം ഡം - ബെൽഗാച്ചിയ പാതയോട് ചേർത്തു 1994 ഓഗസ്റ്റ് 13 -ന് തുറന്നു.
1994 ഒക്ടോബർ 2 -ന് 0.71 കി.
മി. നീളമുള്ള എസ്പ്ലാന്റേ - ചാന്ദ്‌നി ചൌക് പാതയുടെയും നിർമ്മാണം പൂർത്തിയാക്കി.
ശ്യാം ബസാർ - ഗിരീഷ് പാർക്ക് (1.93 കി. മി.) പാതയും, ചാന്ദ്‌നി ചൌക് (0.60 കി. മി.) പാതയും 1994 ഫെബ്രുവരി 2 -ന് തുറന്നു.
ഇതിന്റെ ഇടയിൽ 1.8 കി.
മി. നീളമുള്ള വിടവ് പാതയും തീർത്ത് കൊൽക്കത്ത റെയിൽ‌വേ പൂർണ്ണമായും 1995 സെപ്റ്റംബർ 27 -ന് സമ്പൂർണ്ണ സേവനം ആരംഭിച്ചു .
സവിശേഷതകൾ സാ‍ങ്കേതിക സവിശേഷതകൾ
കൊൽക്കത്ത മെട്രോയുടെ നിർമ്മാണം വളരെ സങ്കീർണ്ണതകൾ നിറഞ്ഞതായിരുന്നു.
സിവിൽ, ഇലക്ട്രിക്കൽ, സിഗ്നലിംഗ്, ടെലികമ്മ്യൂണിക്കേഷൻ എന്നീ മേഖലകളിൽ ഇന്ത്യൻ എൻ‌ജിനീയർമാരുടെ പ്രായോഗിക പരിചയവും, വിദേശത്തു നിന്നു നേടിയ പരിചയവും കൊൽക്കത്ത മെട്രോയുടെ നിർമ്മാണത്തിൽ‍ കാണാവുന്നതാണ്.
ഇതിന്റെ നിർമ്മാണ പ്രവർത്തനത്തിലും അതിനു ശേഷവും ഉള്ള ചില സവിശേഷതകൾ താഴെ പറയുന്നവയാണ്.
ഇതിൽ പല സവിശേഷതകളും ഇന്ത്യയിൽ തന്നെ ആദ്യമായി വന്നതായിരുന്നു.
കട്ട് ആന്റ് കവർ രീതി ഉപയോഗിച്ചുള്ള നിർമ്മാണ രീതി.
ശക്തമായ അടിത്തട്ട് കൊടുത്തു കൊണ്ടുള്ള നിർമ്മാണ രീതി - ഭൂമിക്കടിയിൽ നിർമ്മാണം നടക്കുമ്പോൾ മുകളിലെ വാഹനഗതാഗതത്തിനു തടസ്സം നേരിടാതിരിക്കുവാൻ വേണ്ടി.
കമ്പ്രസ് ചെയ്തുള്ള എയർ ലോക്കുകൾ ഉപയോഗിച്ചുള്ള തുരങ്ക നിർമ്മാണ രീതി.
പരുക്കൻ കല്ലുകൾ ഉപയോഗിക്കാതെ ഇലാസ്റ്റിക് ബന്ധങ്ങൾ, റബ്ബർ പാഡുകൾ, ഇപോക്സി മോർടർ, നൈലോൺ മുതലായവ ഉപയോഗിച്ചുള്ള റെയിൽ‌വേ ട്രാക്കുകൾ സ്റ്റേഷനുകളിലും ടണലുകളിലും അന്തരീക്ഷ വായു നിയന്ത്രണവും, വായു സഞ്ചാര മാർഗ്ഗങ്ങളും ഡ്രൈ ടൈപ്പ് ട്രാൻസ്ഫോമറുകളും, SF-6 സർക്യൂട് ബ്രേക്കറുകളും ഉപയോഗിക്കുന്ന ഭൂഗർഭ വൈദ്യുത സബ്‌സ്റ്റേഷനുകൾ എല്ലാ ട്രെയിനുകളിലും VHF-റേഡിയോ സംവിധാനങ്ങൾ മൈക്രോ പ്രോസസ്സർ അധിഷ്ടിതമായ ട്രെയിൻ നിയന്ത്രണ സംവിധാനം.
സ്വയം പ്രവർത്തിക്കുന്ന ടിക്കറ്റ് വില്പന-പരിശോധന സംവിധാനങ്ങൾ .
മറ്റു പ്രത്യേകതകൾ ആകെ പാതയുടെ നീളം 16.45 km സ്റ്റേഷനുകൾ 17 (15 ഭുഗർഭ സ്റ്റേഷനുകൾ, 1 ഉപരിതല സ്റ്റേഷൻ, 1 ഉയർത്തിയ സ്റ്റേഷൻ) പാളത്തിന്റെ വീതി.
5 ft 6 in (1676 mm) gauge ഓരോ ട്രെയിനുകളിലെ കോച്ചുകളുടെ എണ്ണം 8 ഏറ്റവും കൂടിയ വേഗത 55 km/h ശരാശരി വേഗത 30 km/h വൈദ്യുത വോൾടേജ് 750 V D.C. Method of current collection Third Rail using 750V DC യാത്ര സമയം: ഡം ഡം - ടോളിഗഞ്ച് 33 മിനുറ്റ് ഓരോ കോച്ചിനും താങ്ങാവുന്ന യാത്രക്കാരുടെ എണ്ണം 278 നിൽക്കുന്നവർ, 48 ഇരുന്നു യാത്ര ചെയ്യുന്നവർ ഓരോ ട്രെയിനും താങ്ങാവുന്ന യാത്രക്കാർ 2558 യാത്രക്കാർ (ഏകദേശം.) ട്രെയിനുകൾ തമ്മിലുള്ള ഇടവേള 7 മിനുറ്റ് തിരക്കുള്ളപ്പോൾ , 10-15 മിനുറ്റ് സാധാരണ സമയങ്ങളിൽ ആകെ നിർമ്മാണ ചെലവ് രൂപ.
1825 കോടി (ഏകദേശ കണക്ക്.) പരിസ്ഥിതി നിയന്ത്രണം നിർബന്ധ വായു നിയന്ത്രണവും ക്രമീകരണവും കോച്ചുകൾ
എല്ലാ ട്രെയിൻ കോച്ചുകളും, ഇന്ത്യയിൽ തന്നെ നിർമ്മിക്കുന്നതാണ്‌.
ചെന്നൈ ICF എന്ന കമ്പനിയാണ് നിർമ്മിച്ചത്.
വൈദ്യുത സാമഗ്രികളുടെ നിർമ്മാണവും വിതരണവും നടത്തിയത്  ബാംഗ്ലൂരിലുള്ള NGEF എന്ന കമ്പനിയാണ്.
മെട്രോ റെയിൽവേയുടെ എല്ല കോച്ചുകളും ICF വളരെ പ്രത്യേകമായി നിർമ്മിച്ചതായിരുന്നു.
ഇത് കൊൽക്കത്ത മെട്രോ റെയിൽ‌വേക്ക് മാത്രമായി നിർമ്മിച്ചതായിർന്നു.
ഇതിന്റെ ചില സവിശേഷതകൾ  താഴെ പറയുന്നവയാണ്.
സ്വയം നിയന്ത്രിത വാതിലുകൾ (തുറക്കാനും അടക്കാനും).
ഇതിലൂടെ ആളുകൾ കയറി ഇറങ്ങുന്നത് നിരീക്ഷിക്കാനുള്ള സംവിധാനം.
സ്വയം നിയന്ത്രിത ട്രെയിൻ  സംരക്ഷണ സംവിധാനം.
എന്തെങ്കിലും അപകടം സംഭവിച്ചാൽ സ്വയം ബ്രേക് ചെയ്യപ്പെടുന്ന സംവിധാനം സ്വയം നിയന്ത്രിത ട്രെയിൻ പ്രവർത്തനം.
ഏകീകൃത പൊതു ജന അഭിസംബോധന സംവിധാനം - അടുത്തുള്ള സ്റ്റേഷനുകളെ കുറിച്ചും, യാത്രക്കാർക്കു വേണ്ട വിവരണങ്ങളും നൽകുന്നതിനു വേണ്ടി.
ഇത്രയും സങ്കീർണ്ണവും മികച്ചതുമായി ആസൂത്രണം ചെയ്ത ഈ മെട്രോ റെയിൽ‌വേ ഇപ്പോൾ കാര്യക്ഷമമായി പ്രവർത്തിക്കുന്ന ഒന്നാണ്.
ഇതിലെ ഒരു ട്രെയിനിൽ ഏകദേശം 2558 പേർക്ക് യാത്ര ചെയ്യാനുള്ള സംവിധാനം ഉണ്ട്.
വടക്ക് തെക്ക് പാത
കൊൽക്കത്ത മെട്രോ റെയിൽ‌വേയുടെ വടക്കു തെക്കു പാതയിലെ സ്റ്റേഷനുകൾ ടോളിഗഞ്ച് രബീന്ദ്ര സരോബർ കാലിഘാട്ട് ജതിൻ ദാസ് പാർക്ക് നേതാജി ഭവൻ രബീന്ദ്ര സദൻ മൈദാൻ പാർക് സ്ട്രീറ്റ് എസ്പ്ലാന്റെ ചാന്ദ്‌നി ചൗക് സെണ്ട്രൽ മഹാത്മ ഗാന്ധി റോഡ് ഗിരീഷ് പാർക്ക് ശോവാ ബസാർ ശ്യാം ബസാർ ബെൽഗാച്ചിയ ഡം ഡം വടക്ക്  തെക്ക് പാതയുടെ എക്സ്റ്റൻഷൻ
ഗരിയ മുതൽ തെക്കോട്ട് ഒരു പുതിയ പാത നിർമ്മാണ പ്രവർത്തനത്തിലാണ്.
പക്ഷേ ഇതിന്റെ പ്രവർത്തനങ്ങൾ മന്ദഗതിയിലാണ്‌ പുരോഗമിക്കുന്നത്.
ഇത് 2009 മുമ്പായി പ്രവർത്തനത്തിൽ വരുമെന്ന് പ്രതീക്ഷിക്കുന്നു.
ഈ പാതയിലുള്ള പുതിയ സ്റ്റേഷനുകൾ : ടോളി ഗഞ്ച് കുഡ്‌ഹാട്ട് ബാന്ദ്രോണി നഖ്‌ടല ഗരിയ ബസാർ പ്രണബ്‌നഗർ ന്യൂ ഗരിയ യാത്ര നിരക്കുകൾ
കൊൽക്കത്ത മെട്രൊയിലെ യാത്ര നിരക്കുകൾ സഞ്ചരിച്ച ദൂരത്തിനനുസരിച്ച് വ്യത്യാസപ്പെട്ടിരിന്നു.
ഏറ്റവും ഒടുവിൽ നിരക്കുകൾ പുതുക്കിയത് 2001 ഒക്ടോബർ 1-ന് ആയിരുന്നു.
ഇപ്പോഴത്തെ നിരക്കുകൾ താഴെപ്പറയും വിധമാണ്: മേഖല ദൂരം (km) നിരക്ക് (Rs.) I 5 കി.
മി വരെ 4.00 II 5-10 6.00 III 10-15 ഉം അതിനു മുകളിലും 8.00 ടിക്കറ്റുകൾ
താഴെ പറയുന്ന രീതിയിലുള്ള ടിക്കറ്റുകൾ മെട്രൊയിൽ ലഭ്യമാണ് ദിവസ ടിക്കറ്റുകൾ ഒരു യാത്രക്കാരന്‌ ഒരു ദിവസം ഒരു യാത്രക്കുള്ള ടിക്കറ്റ്.
ഒരു യാത്രക്കാരന്‌ ഒരു ദിവസം രണ്ടു യാത്രകൾക്കുള്ള ടിക്കറ്റ് 2 മുതൽ 7 വരെ യാ‍ത്രക്കാർക്ക് ഒരു യാത്രക്കുള്ള ടിക്കറ്റ്.
2 മുതൽ 7 വരെ യാ‍ത്രക്കാർക്ക് രണ്ട്  യാത്രക്കുള്ള ടിക്കറ്റ് അനേക യാത്ര ടിക്കറ്റുകൾ നിയന്ത്രിത അനേക യാത്രകൾ - 90 ദിവസത്തേക്ക് 120 യാത്രകൾ അനുവദനീയമാണ്‌ (30 യാത്രയുടെ നിരക്കിൽ) വികസിത അനേക യാത്ര ടിക്കറ്റ് - 90 ദിവസത്തേക്ക് 80 യാത്രകൾ അനുവദനീയമാണ്‌ (55 യാത്രകളുടെ നിരക്കിൽ)
എല്ലാ മേഖലകളിലും ഈ ടിക്കറ്റുകൾ ലഭിക്കും.
സ്വയം നിയന്ത്രീകൃത നിരക്ക് ശേഖരണം
1994 ൽ ഒരു സ്വയം നിയന്ത്രീകൃത നിരക്ക് ശേഖരണം മെട്രോ റെയിൽ‌വേ ഏർപ്പാടാക്കി.
ഇത് കാന്തിക സം‌വിധാനം ഉപയോഗിച്ച് ടിക്കറ്റുകൾ വിതരണം ചെയ്യുന്ന ഒരു സംവിധാനമാണ്.
ഒരു സ്വയം നിയന്ത്രീകൃത ടിക്കറ്റ് മഷിനിൽ നിന്നും ലഭിക്കുന്ന ഈ ടിക്കറ്റുകൾ മുഴുവൻ യാത്രക്കായും ഉപയോഗിക്കാം.
ഇത് താഴെ പറയുന്ന രീതിയിലുള്ള യാത്രകൾക്ക് ഉപയോഗിക്കാം.
ഒറ്റ യാത്ര രണ്ടു വശത്തേക്കുമുള്ള യാത്ര 12 യാത്രകൾക്കായി ഒരു ടിക്കറ്റ് 48 യാത്രകൾക്കയുള്ള ടിക്കറ്റ് അനേക യാത്രക്കാർ - ഒരു വശത്തേക്കുള്ളതും രണ്ടു വശത്തേക്കുമുള്ള യാത്രകൾക്കുള്ള ടിക്കറ്റ്.
സ്മാർട് കാർഡുകൾ
2005 ൽ മെട്രോ റെയിൽ‌വേ സ്മാർട് കാർഡുകൾ പുറത്തിറക്കി.
RFID ചിപ്പ് ഉപയോഗിച്ച് പ്രവർത്തിക്കുന്ന കാർഡുകൾ ഉപയോഗിച്ച് ഒരു പ്രത്യേക തുക അടച്ച് വാങ്ങാവുന്ന ഈ കാർഡുകൾ ഉപയോഗിച്ച് യാത്ര ചെയ്യാവുന്നതാണ്.
ഇത് സഞ്ചരിച്ച ദൂരവും തുകയും താനെ കണക്കാക്കുകയും കാർഡിൽ നിന്നും കുറക്കുകയും ചെയ്യുന്നു.
നിർദ്ദിഷ്ട കിഴക്ക്-പടിഞ്ഞാറ് മെട്രോ
4680 കോടി രൂപ ചെലവ് കണക്കാക്കുന്ന കിഴക്ക് പടിഞ്ഞാറ് കൊൽക്കത്ത മെട്രോ കേന്ദ്ര സർക്കാറിന്റെ അനുമതി ലഭിച്ചു കഴിഞ്ഞു.
ഇത് കൊൽക്കത്ത നഗരത്തെ ഹൌറയുമായി ബന്ധിപ്പിക്കുന്ന ജലത്തിനടിയിലൂടെയുള്ള ഭുഗർഭ റെയിൽ‌വേ പാതയാണ്.
ഇതിന്റെ നിർമ്മാണവും പ്രവർത്തനവും പ്രത്യേകം കൊൽക്കത്ത മെട്രോ റെയിൽ കോർപ്പറേഷൻ ആണ് നടത്താൻ പോകുന്നത്.
ഇതിന്റെ പണി 2009 ജനുവരിയിൽ ആരംഭിക്കുന്നതിനും, 2014-ഓടെ പൂർത്തിയാക്കുന്നതിനുമാണ്‌ ഉദ്ദേശിച്ചിരിക്കുന്നത് .
നിർദ്ദിഷ്ടപാത
16 കി.
മി. നീളമുള്ള ഈ പാത സാൾട് ലേക്ക് മുതൽ തുടങ്ങി സെക്ടർ-5, കരുണാമയി, ബികാസ് ഭവൻ, സാൾട് ലേക്ക് സ്റ്റേഡിയം, ഫൂൽഭാഗൻ, എന്നിവടങ്ങളിൽ കൂടി അവസാനം ഹൌറ സ്റ്റേഷനിൽ എത്തി അവസാനിക്കുന്നു.
സാൾട് ലേക്ക് സെക്ടർ-5 മുതൽ ഇത് ഉപരിതല ഉയർന്ന പാതയിലൂടെയും, സാൾട് ലേക്ക് സ്റ്റേഡിയം മുതൽ ഹൌറ വരെ ഭുഗർഭ പാതയിലൂടെയുമാണ് ഇത് ആസൂത്രണം ചെയ്തിരിക്കുന്നത്.
പുറത്തേക്കുള്ള കണ്ണികൾ കൊൽക്കത്ത മെട്രോ  - ഔദ്യോകിക സൈറ്റ് Archived 2007-08-20 at the Wayback Machine .
നഗര റെയിൽ ഗതാഗതത്തെക്കുറിച്ച് Archived 2008-09-25 at the Wayback Machine .
അവലംബം 1 2 3 {{ cite web }} : Cite has empty unknown parameters: | accessyear= , | month= , | accessmonthday= , and | coauthors= ( help ) ↑ ↑ http://www.mtp.indianrailways.gov.in/index.jsp?lang=0 ↑ {{ cite web }} : Cite has empty unknown parameters: | accessyear= , | month= , | accessmonthday= , and | coauthors= ( help ) ↑ {{ cite web }} : Cite has empty unknown parameters: | accessyear= , | month= , | accessmonthday= , and | coauthors= ( help ) ↑ ↑ ↑ 1 2 http://www.telegraphindia.com/1080606/jsp/calcutta/story_9370719.jsp
ഗവണ്മെന്റ് എഞ്ചിനീയറിംഗ് കോളേജ്, ബാർട്ടൺ ഹിൽ ഇംഗ്ലീഷ് വിലാസം https://ml.wikipedia.org/wiki/Government_Engineering_College,_Trivandrum
ഗവണ്മെന്റ് എഞ്ചിനീയറിംഗ് കോളേജ്, ബാർട്ടൺ ഹിൽ തിരുവനന്തപുരം ജില്ലയിലെ ഒരു എഞ്ചിനീയറിംഗ് കോളേജാണ്‌.
1999-ൽ കേരള സർക്കാറാണ്‌ ഇത് സ്ഥാപിച്ചത്.
സി. അഥവാ ജി.ഇ.
സി.ബി. എന്ന പേരുകളിൽ അറിയപ്പെടുന്ന ഈ കോളേജിന്റെ പ്രവേശനപരീക്ഷാകമ്മീഷണറുടെ കോഡ് TRV എന്നാണ്‌.
തിരുവനന്തപുരം നഗര മധ്യത്തിൽ നിന്നും രണ്ടു കിലോമീറ്റർ മാറി ഗവ.
ലോ കോളേജിനു സമീപം ബാർട്ടൺ ഹിൽ എന്ന സ്ഥലത്താണ്‌ ഈ കോളേജ് സ്ഥിതിചെയ്യുന്നത്.
തലസ്ഥാന നഗരിക്കുള്ളിൽ  തന്നെ ഒരു എഞ്ചിനീയറിംഗ് കോളേജ് വേണം എന്ന സർക്കാർ തീരുമാനത്തിലാണ് കോളേജ് ഇവിടെ സ്ഥാപിതമായത്.
നഗരത്തിന്റെ രണ്ടു കിലോമീറ്റർ ചുറ്റളവിൽ.
സ്വാഭാവികമായും സ്ഥലലഭ്യത ഒരു പ്രശ്നമായിരുന്നു.
ഒടുവിൽ ബാർട്ടൺ‍ഹില്ലിലെ അടച്ചു പൂട്ടിയിരുന്ന ഗേൾസ് ഹൈസ്കൂൾ, കോളേജ് സ്ഥാപിക്കാൻ തിരഞ്ഞെടുത്തു.
കേവലം ഏഴ് ഏക്കറിൽ താഴെ സ്ഥലത്ത് കോളേജ് പ്രവർത്തനം തുടങ്ങി.
തുടക്കം മുതലേ, കേരളത്തിന്റെ നാനാ ഭാഗത്ത്‌ നിന്നും മിടുക്കരായ വിദ്യാർഥികളെ ആകർഷിക്കാൻ കോളെജിനു കഴിഞ്ഞു.
ചുരുങ്ങിയ സമയത്തിനുള്ളിൽ കേരള സർവ കലാശാലയ്ക്ക് കീഴിലെ ഏറ്റവും മികച്ച കോളേജുകളിൽ ഒന്നായി ബാർട്ടൺ‍ഹിൽ മാറി.2011 ൽ പുതിയ ബഹുനില കെട്ടിടത്തിലേക്ക് കോളേജിലെ വിവിധ വകുപ്പുകളും,ഭര​ണ വിഭാഗവും മാറ്റപ്പെട്ടു.
രണ്ട് എലവേറ്റർ ഉൾപടെയുള്ള ആധുനിക സൗകര്യങ്ങളുമായി, ഏഴു നിലകളിൽ, അറിവിന്റെ വിശാലമായ ലോകം.
പിന്നെ ഹോസ്റ്റൽ, ലാബുകൾ മുതലായ അനുബന്ധ കെട്ടിടങ്ങൾ വേറെയും.
2011ൽ അന്നത്തെ വിദ്യാഭ്യാസ മന്ത്രി ശ്രീ.എം.എ.ബേബിയാണ് പുതിയ കെട്ടിടം ഉദ്ഘാടനം ചെയ്തത്.
കോളേജിന്റെ ആർട്ട്‌സ് ഫെസ്റ്റ് 'സർഗ്ഗം' എന്നും ടെക്നോ-കൽച്ചറൾ ഫെസ്റ്റ് 'ആഗ്നേയ' എന്നും അറിയപ്പെടുന്നു.
2018-ൽ തിരുവനന്തപുരം ഗ്രീൻഫീൽഡ് ഇന്റർനാഷണൽ സ്റ്റേഡിയത്തിൽ നടന്ന ആഗ്നേയുടെ പ്രോ-ഷോയ്ക്ക് വന്നത് ഇന്ത്യയിലെ തന്നെ മികച്ച ഡിജെയായ ന്യൂക്ളേയാ ആണ്.
ആഗ്നേയയുടെ ഭാഗമായി ഭിന്നശേഷിക്കാർക്കു വേണ്ടി 'വൈഭവ്' എന്ന രണ്ടുദിവസ ക്യാംപും കോളേജിൽ വെച്ച് നടത്താറുണ്ട്.
SFI GECB യൂണിറ്റിനു കീഴിൽ 'വെളിച്ചം' എന്ന ജീവകാരുണ്യ സംഘടന കോളേജിൽ പ്രവർത്തിക്കുന്നുണ്ട്.
ബി. ടെക്ക് സിവിൽ എഞ്ചിനീയറിംഗ് ഇലക്ട്രോണിക്സ് ആന്റ് കമ്മ്യൂണിക്കേഷൻ എഞ്ചിനീയറിംഗ് ഇലക്ട്രിക്കൽ ആൻറ് ഇലക്ട്രോണിക്സ് എഞ്ചിനീയറിംഗ് മെക്കാനിക്കൽ എഞ്ചിനീയറിംഗ് ഇൻഫർമേഷൻ ടെക്നോളജി
എം. ടെക്ക് ഇലക്ട്രോണിക്സ് ആന്റ് കമ്മ്യൂണിക്കേഷൻ എഞ്ചിനീയറിംഗ് ( സിഗ്നൽ പ്രോസസിങ്ങ്) ഇൻഫർമേഷൻ ടെക്നോളജി (നെറ്റ്‌വർക്ക് എഞ്ചിനീയറിങ്ങ്) മെക്കാനിക്കൽ എഞ്ചിനീയറിങ്ങ് (മെഷീൻ ഡിസൈൻ) അക്കാദമിക്ക്
പ്രാരംഭ ഘട്ടം മുതൽക്കേതന്നെ മികച്ച  നിലവാരം പുലർത്താൻ കോളേജിന് സാധിച്ചിട്ടുണ്ട്.2018 ലെ കേരള സാങ്കേതിക സർവ്വകലാശാല റിസൾട്ട് അനുസരിച്ച് 12 സർക്കാർ/ഏയിഡഡ് കോളേജുകളിൽ വെച്ച് ര​ണ്ടാം സ്ഥാനത്താണ് കോളേജ്,സംസ്ഥാനത്തെ 148 എഞ്ചിനീയറിംഗ് കോളേജുകളിൽ വെച്ച് നാലാം സ്ഥാനവും.
മെഴ്സിഡസ് ബെൻസ്-അഡാം കോഴ്സ്
മെഴ്സിഡസ് ബെൻസ് ഇന്ത്യ കോളേജുമായി സഹകരിച്ച് നടത്തുന്ന ഡിപ്ലോമ കോഴ്സാസാണിത്.
ദക്ഷിണേന്ത്യയിൽ ഈ കോളേജിൽ മാത്രമേ ഈ കോഴ്സ് നടത്തുന്നുള്ളു.
മെക്കാനിക്കൽ എൻജിനീയറിങ് / ഓട്ടോമോബൈയിൽ എഞ്ചിനീയറിംഗ് / ഇലക്ട്രിക്കല് ഇലക്ട്രോണിക്സ്എൻജിനീയറിങ് / ഇലക്ട്രോണിക്സ് ആൻഡ് കമ്യൂണിക്കേഷൻ എഞ്ചിനീയറിംഗ് അപ്ലൈ‍ഡ് ഇലക്ട്രോണിക്സ്, തത്തുല്യമായ ഡിഗ്രികൾ,ഇവയിൽ ഡിഗ്രി / ഡിപ്ലോമയുള്ളവർ/ അവസാന വർഷ ബി.ടെക്.
(ഏഴാം സെമസ്റ്റർ വരെ 6.5 cgpa (നിലവിൽ ബാക്ക്പേപ്പറില്ലാതെ))ഏന്നിവർ ഈ കോഴ്സാസിന് യോഗ്യ‌രാണ്.
പ്രമുഖരായ പൂർവവിദ്യാർത്ഥികൾ ഹരിത വി കുമാർ -2012 ലെ സിവിൽ സർവീസ് പരീക്ഷയിൽ രാജ്യത്തെ ഒന്നാം റാങ്ക്.
കേരളത്തിൽ നിന്നും ഈ നേട്ടം കരസ്ഥമാക്കിയ ആദ്യ വനിത.
ചിത്രശാല Government Engineering College, Trivandrum എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഗവണ്മെന്റ് എഞ്ചിനീയറിംഗ് കോളേജ്, ബാർട്ടൺ ഹിൽ, തിരുവനന്തപുരം പുറത്തേക്കുള്ള കണ്ണികൾ ഗവണ്മെന്റ് എഞ്ചിനീയറിംഗ് കോളേജ്, ബാർട്ടൺ ഹിൽ - വെബ്‌സൈറ്റ് ↑ ↑ {{ cite web }} : line feed character in | title= at position 19 ( help ) ↑ {{ cite web }} : External link in | title= ( help ) ; line feed character in | title= at position 40 ( help ) ↑
ഗവണ്മെന്റ് തിരുവണ്ണാമലൈ മെഡിക്കൽ കോളേജ് ആൻഡ് ഹോസ്പിറ്റൽ ഇംഗ്ലീഷ് വിലാസം https://ml.wikipedia.org/wiki/Government_Tiruvannamalai_Medical_College_and_Hospital
ഇന്ത്യയിലെ തമിഴ്‌നാട് സർക്കാർ നടത്തുന്ന ഒരു മെഡിക്കൽ കോളേജാണ് ഗവൺമെന്റ് തിരുവണ്ണാമലൈ മെഡിക്കൽ കോളേജ് ആൻഡ് ഹോസ്പിറ്റൽ (ജിടിഎംസിഎച്ച്) (அரசினர் திருவண்ணாமலை மருத்துவ கல்லூரி மற்றும் மருத்துவமனை-അരസിയർ തിരുവണ്ണാമലൈ മെഡിക്കൽ കോളേജ് ആൻഡ് ഹോസ്പിറ്റൽ) .
തമിഴ്‌നാട്ടിലെ തിരുവണ്ണാമലൈ ജില്ലയിൽ തിരിഞ്ചപുരം യൂണിയനിൽ വെങ്കിക്കൽ ന്യൂ ടൗണിലെ തിരുവണ്ണാമലൈ ഔട്ടർ റിംഗ് റോഡിലാണ് ഇത് സ്ഥിതിചെയ്യുന്നത്.
2012 ഏപ്രിൽ 1-ന് 440 കിടക്കകളുള്ള തിരുവണ്ണാമലൈ ഗവൺമെന്റ് ജില്ലാ ഹെഡ്ക്വാർട്ടേഴ്‌സ് ഹോസ്പിറ്റൽ (1950-ൽ സർക്കാർ താലൂക്ക് ആശുപത്രിയായി ആരംഭിച്ചത്) മെഡിക്കൽ വിദ്യാഭ്യാസ വകുപ്പിലേക്ക് മാറ്റി മെഡിക്കല് കോളേജ് ആക്കി ഉയർത്തി, തുടർന്ന് 100 എംബിബിഎസ് സീറ്റ്  വാഗ്ദാനം ചെയ്യുന്ന ഒരു അധ്യാപന ആശുപത്രിയായി പുനരാരംഭിച്ചു.
ആദ്യ ബാച്ച്  2013-2014 വർഷത്തിൽ പഠനം ആരംഭിച്ചു.
1950 ൽ താലൂക്ക് ആശുപത്രിയായി തുടങ്ങിയ സ്ഥാപനം 1989 ൽ ഡിസ്ട്രിക്ട് ഹെഡ് കൊട്ടേഴ്സ് ആശുപത്രിയായും പിന്നീട് 2012 ൽ മെഡിക്കൽ കോളേജ് ആയും ഉയർത്തി.
ഗവണ്മെന്റ് എഞ്ചിനീയറിംഗ് കോളേജ്‌, വയനാട്‌
കേരളത്തിലെ വയനാട് ജില്ലയിലെ ഏക എഞ്ചിനീയറിംഗ് കോളേജാണ് ഗവണ്മെൻറ് എഞ്ചിനീയറിംഗ് കോളേജ്‌, വയനാട്‌ .
മുൻപ് കണ്ണൂർ സർവകലാശാലയുടെ കീഴിലായിരുന്ന കോളേജ് ഇപ്പോൾ കേരള സാങ്കേതിക സർവ്വകലാശാലയുടെ കീഴിൽ അഫിലിയേറ്റു ചെയ്തിരിക്കുന്നു.
1999-ൽ തോണിച്ചാൽ ഗവ.
കോളേജിൻറെ ക്യാമ്പസിലാണ് കോളേജ് സ്ഥാപിതമായത്.
നിലവിൽ മാനന്തവാടി ടൌണിൽ  നിന്ന് 8 കിലോമീറ്റർ അകലെ തലപ്പുഴയിൽ സ്വന്തം ക്യാമ്പസിൽ ആണ് കോളേജ്‌ സ്ഥിതി ചെയ്യുന്നത്.
കോഴ്സുകൾ ബിരുദ കോഴ്സുകൾ റെഗുലർ ബി.ടെക് കോഴ്സുകൾ ഇലക്ട്രോണിക്സ് ആൻറ് കമ്യൂണിക്കേഷൻ എഞ്ചിനീയറിംഗ് ഇലക്ട്രികൽ ആൻറ് ഇലക്ട്രോണിക്സ് എഞ്ചിനീയറിംഗ് കമ്പ്യൂട്ടർ സയൻസ് ആൻറ് എൻ‌ജിനീയറിംഗ് മെക്കാനിക്കൽ എൻജിനീയറിങ്ങ് സിവിൽ എൻവയോൺമെ‍ൻറ് എൻജിനീയറിങ്ങ് ബിരുദാനന്തര ബിരുദ കോഴ്സുകൾ എം ടെക് കമ്യൂണിക്കേഷൻ എഞ്ചിനീയറിംഗ് ആന്റ് സിഗ്നൽ പ്രോസസ്സിംഗ് എം ടെക് നെറ്റ്‌വർക്ക് ആൻഡ്‌  സെക്യൂരിറ്റി പുറത്തേക്കുള്ള കണ്ണികൾ
ഗവണ്മെന്റ് എൽ.പി.എസ്. പടനിലം
കേരളസംസ്ഥാനത്തിൻറെ തലസ്ഥാനമായ തിരുവനന്തപുരം ജില്ലയിൽ ,ചിറയിൻകീഴ് താലൂക്കിൽ സ്ഥിതി ചെയ്യുന്ന സർക്കാർ വക ലോവർ പ്രൈമറി വിദ്യാലയമാണ്  ഗവണ്മെന്റ് എൽ പി എസ്സ് പടനിലം.
ഏകദേശം ഒരു നൂറ്റാണ്ടിൻറെ പാരമ്പര്യം അവകാശപ്പെടാവുന്ന ഈ വിദ്യാലയ മുത്തശ്ശി, ശിഷ്യപരമ്പരയുടെ കാര്യത്തിലും വളരെ മുന്നിലാണ്.
സ്വാതന്ത്ര്യലബ്ദിക്ക് മുൻപ്‌ ക്രിസ്ത്വബ്ദം 1908-ൽ സ്ഥാപിതമായ പടനിലം ലോവർ പ്രൈമറി സ്കൂൾ ചിറയിൻകീഴ് താലൂക്ക് ആശുപത്രിക്ക് വടക്ക് ഭാഗത്തായും കിഴുവിലം ഗ്രാമപഞ്ചായത്തിൻറെ തെക്കേ അതിർത്തിക്ക്‌ സമീപവുമായാണ് സ്ഥിതി ചെയ്യുന്നത്.
ശതാബ്ദി പിന്നിട്ട ഈ പാഠശാല ശ്രീ.പത്മനാഭൻ ആശാരി എന്ന മഹാമനസ്കൻ സേവനം മാത്രം മുന്നിൽ കണ്ടു സ്വകാര്യ ഉടമസ്ഥതയിൽ സ്ഥാപിച്ചതാണ്.
തുടക്കത്തിൽ അഞ്ചാം ക്ലാസ്സ്‌ വരെ ഉണ്ടായിരുന്ന ഈ സ്കൂൾ സർക്കാരിനു കൈമാറിയാതോടെ സർക്കാർസ്കൂൾ ആയി മാറുകയും ചെയ്തു.
രാജഭരണ കാലമായിരുന്നതിനാൽ രാജാവിൻറെ തിരുനാൾ ആഘോഷ പൂർവം കൊണ്ടാടിയിരുന്ന അക്കാലത്ത്‌ വന്ചീശമംഗളം പാടി പുകഴ്ത്തിയിരുന്നതും ദീപാവലി പിറ്റേന്ന് ഘോഷയാത്ര നടത്തിയിരുന്നതും പൂജ വയ്പ്പിനു എല്ലാ കുട്ടികളും പുസ്തകങ്ങൾ സ്കൂളിൽ പൂജവെക്കുന്നതുമായ ചടങ്ങുകൾ ഈ സ്കൂളിൽ ആദ്യ കാലങ്ങളിൽ നില നിന്നിരുന്നു.
ഗവണ്മെന്റ് ധർമ്മപുരി മെഡിക്കൽ കോളേജ് ഇംഗ്ലീഷ് വിലാസം https://ml.wikipedia.org/wiki/Government_Dharmapuri_Medical_College
ഇന്ത്യൻ സംസ്ഥാനമായ തമിഴ്‌നാട്ടിലെ ധർമ്മപുരി മുനിസിപ്പാലിറ്റിയിലെ നേതാജി ബൈ പാസ് റോഡിൽ സ്ഥിതിചെയ്യുന്ന 2008 ൽ സ്ഥാപിതമായ ഒരു വിദ്യാഭ്യാസ സ്ഥാപനമാണ് ഗവണ്മെന്റ് ധർമ്മപുരി മെഡിക്കൽ കോളേജ് .
കോളേജിൽ പ്രതിവർഷം 100 എംബിബിഎസ് വിദ്യാർത്ഥികളെ സ്വീകരിക്കുന്നു, അതിൽ 85 സംസ്ഥാന ക്വാട്ട സീറ്റുകളും 15 ഓൾ ഇന്ത്യ ക്വാട്ടയുമാണ്.
ശിലാസ്ഥാപനം 19.01.2010-ന് നടന്നു.
മുഖ്യമന്ത്രിയുടെ സമഗ്ര ആരോഗ്യ ഇൻഷുറൻസ് പദ്ധതിക്ക് കീഴിൽ ഏകദേശം 3000 ശസ്ത്രക്രിയകൾ ഇവിടെ നടത്തിയിട്ടുണ്ട്.
ഇതിന് OPD IPD സേവനങ്ങളുണ്ട്.
ലബോറട്ടറി, രക്തബാങ്ക് സേവനങ്ങളുള്ള സുസജ്ജമായ ഓപ്പറേഷൻ തിയേറ്റർ ഇതിൽ ഉൾപ്പെടുന്നു.
ഇവിടെ നടത്തുന്ന പ്രത്യേക ക്ലിനിക്കുകൾ ഇവയാണ്.
ക്ലബ് ഫുട്ട് ക്ലിനിക് - എല്ലാ ശനിയാഴ്ചയും.
ജന്മനായുള്ള വൈകല്യങ്ങൾ പരിശോധിക്കുന്നതിനുള്ള ക്ലിനിക്ക് - എല്ലാ വെള്ളിയാഴ്ചയും.
ഹൈപ്പർടെൻഷൻ ക്ലിനിക്ക് - എല്ലാ ചൊവ്വാഴ്ചയും വ്യാഴാഴ്ചയും ഡയബറ്റിക് ക്ലിനിക് - എല്ലാ ചൊവ്വാഴ്ചയും വ്യാഴാഴ്ചയും.
ട്രാൻസ്‌ജെൻഡർ ക്ലിനിക്ക് - എല്ലാ തിങ്കളാഴ്ചയും ശനിയാഴ്ചയും.
ഗ്ലോക്കോമ ക്ലിനിക്ക് - എല്ലാ തിങ്കളാഴ്ചയും ശനിയാഴ്ചയും.
കോർണിയ ക്ലിനിക്ക് - എല്ലാ തിങ്കളാഴ്ചയും ശനിയാഴ്ചയും.
കൗമാര ക്ലിനിക് - എല്ലാ ശനിയാഴ്ചയും.
അവലംബം പുറം കണ്ണികൾ ഔദ്യോഗിക വെബ്സൈറ്റ് Medical Council of India Archived 3 November 2009 at the Wayback Machine .
Government of Tamil Nadu Health and Family Welfare Department
ഗവണ്മെന്റ് എഞ്ചിനീയറിംഗ് കോളേജ്, കോഴിക്കോട് ഇംഗ്ലീഷ് വിലാസം https://ml.wikipedia.org/wiki/Government_Engineering_College,_Kozhikode
പൂർണമായും സർക്കാർ സഹായത്താൽ പ്രവർത്തിക്കുന്ന എഞ്ചിനീയറിംഗ് കോളേജാണ് ഗവൺമെന്റ് എഞ്ചിനീയറിംഗ് കോളേജ്, കോഴിക്കോട് .1999 ആഗസ്റ്റിലാണ് ഈ കലാലയം ആരംഭിച്ചത്.
കോഴിക്കോട് വെസ്റ്റ് ഹിൽ ആണ് കോളേജിന്റെ ആസ്ഥാനം.
1999-ൽ നിലവിലുള്ള ഗവൺമെന്റ് പോളീടെക്ക്നിക്ക് കോഴിക്കോടിനോട് ചേർന്നായിരുന്നു
തുടക്കം കുറിച്ചതെങ്കിലും ഇപ്പോൾ സ്വന്തമായ കെട്ടിടത്തിൽ ആണു   കോളേജ് സ്ഥിതി ചെയ്യുന്നത്.
യൂണിവേഴ്‌സിറ്റി ഓഫ് കാലിക്കറ്റ് , എ.പി.ജെ. അബ്ദുൾ കലാം ടെക്നോളജിക്കൽ സർവ്വകലാശാല എന്നിവയുടെ അഫിലിയേഷൻ ഈ കലാലയം നേടിയിട്ടുണ്ട്.
ഇതു കൂടാതെ ആൾ ഇന്ത്യ കൗൺസിൽ ഫോർ ടെക്നിക്കൽ എജ്യൂക്കേഷന്റെ അംഗീകാരവും ഇതു കരസ്ഥമാക്കിയിട്ടുണ്ട്.
ഡിപ്പാർട്ടുമെന്റുകൾ ബിരുദ കോഴ്സുകൾ അപ്ലൈഡ് ഇലക്ട്രോണിക്സ് ആൻഡ്‌  ഇന്സ്ട്രുമെന്റെഷൻ എൻ‌ജിനീയറിംഗ് സിവിൽ എൻ‌ജിനീയറിംഗ് മെക്കാനിക്കൽ എൻ‌ജിനീയറിംഗ് കെമിക്കൽ എൻ‌ജിനീയറിംഗ് ഇലക്ട്രോണിക്സ് ആന്റ് കമ്യൂണിക്കേഷൻ എൻ‌ജിനീയറിംഗ് ബിരുദാനന്തര ബിരുദ കോഴ്സുകൾ കെമിക്കൽ എൻ‌ജിനീയറിംഗ് ഇലക്ട്രോണിക്സ് ആന്റ് കമ്യൂണിക്കേഷൻ എൻ‌ജിനീയറിംഗ് ചരിത്രം
1999-ൽ നിലവിലുള്ള ഗവൺമെന്റ് പോളീടെക്ക്നിക്ക് കോഴിക്കോടിനോട് ചേർന്നായിരുന്നു
തുടക്കം കുറിച്ചത്.
പിന്നീട് ജൂലൈ 24, 2006 ൽ ഈ കോളേജ് സ്വന്തം കെട്ടിട്ത്തിൽ പ്രവർത്തനം ആരംഭിച്ചു.
അന്നത്തെ മുഖ്യമന്ത്രി ശ്രീ. വി.എസ്. അച്യുതാനന്ദൻ ആണു പുതിയ കെട്ടിടം ഉദ്ഘാടനം ചെയ്തത്.
ലക്ഷ്യ
2011 മുതൽ ഈ കലാലയം വർഷാവർഷം സംഘടിപ്പിക്കുന്ന നാഷണൽ ലെവൽ ടെക്നികൽ ഫെസ്റ്റ് ആണ് ലക്ഷ്യ.
വെബ്സൈറ്റ് http://www.lakshya18.org/ Archived 2018-01-03 at the Wayback Machine .
ഗവണ്മെന്റ് കോളേജ് കാസർഗോഡ് ഇംഗ്ലീഷ് വിലാസം https://ml.wikipedia.org/wiki/Government_College_Kasaragod Government_college_kasaragod- Biodiversity park
കാസർഗോഡ് ജില്ലയിലെ വിദ്യാനഗറിൽ സ്ഥിതി ചെയ്യുന്ന ഒരു ഗവൺമെന്റ് കലാലയാണ് ഗവണ്മെന്റ് കോളേജ്, കാസർഗോഡ് .
കണ്ണൂർ സർവ്വകലാശാലയോട് അഫിലിയേറ്റ് ചെയ്തിരിക്കുന്ന ഈ കോളേജ് 1957 ഓഗസ്റ്റിലാണ് ആരംഭിച്ചത് ഈ കോളേജിന് നാക്ക് ഏ ഗ്രേഡ് ലഭിച്ചിട്ടുണ്ട് ചരിത്രം Government_college_kasaragod- Huge Bronze Lamp in the entrance Government_college_kasaragod- View from Biodiversity park
1957 ഓഗസ്റ്റിൽ കാസർഗോഡ് നഗരത്തിലെ ഒരു ഗവണ്മെന്റ് വിദ്യാലയത്തിന്റെ ഒരു കെട്ടിടത്തിലാണ് ഈ കലാലയം ആരംഭിച്ചത്.
പ്രൊഫ: ജോസഫ് മുണ്ടശ്ശേരി വിദ്യാഭ്യാസ മന്ത്രിയായിരുന്നപ്പോൾ കേരളത്തിലെ അവികസിത പ്രദേശങ്ങളിൽ ഉന്നത വിദ്യാഭ്യാസ സ്ഥാപനങ്ങൾ ആരംഭിക്കണം എന്ന ഉദ്ദേശവുമായാണ് ഈ കലാലയം ആരംഭിച്ചത്.
1957 ഓഗസ്റ്റ് മാത്രം ഏഴാം തീയതി ഈ കലാലയം ഔദ്യോഗികമായി അന്നത്തെ സാമ്പത്തികകാര്യ വകുപ്പ് മന്ത്രി സി. അച്യുതമേനോൻ ഉദ്ഘാടനം ചെയ്യുകയും പ്രൊഫസർ.
വി. ഗോപാലൻ നായർ ആദ്യത്തെ പ്രിൻസിപ്പാലായി സ്ഥാനമേറ്റെടുക്കുകയും ചെയ്തു .
കോഴ്സുകൾ ബി.എ. മലയാളം അറബിക് ഇംഗ്ലീഷ് എക്കണോമിക്സ് ഹിസ്റ്ററി കന്നട ബി.എസ്.സി. ബോട്ടണി കെമിസ്ട്രി കമ്പ്യൂട്ടർ സയൻസ് ജിയോളജി മാത്തമാറ്റിക്സ് ഫിസിക്സ് സുവോളജി എം.എ. അറബിക് ഇംഗ്ലീഷ് എക്കണോമിക്സ് കന്നട എം.എസ്.സി. കെമിസ്ട്രി ജിയോളജി മാത്തമാറ്റിക്സ് പി.എച്ച്.ഡി. കെമിസ്ട്രി ജിയോളജി കന്നട അവലംബം പുറമെ നിന്നുള്ള കണ്ണികൾ Government College, Kasaragod എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഗവണ്മെന്റ് ഓഫ് ദ നോർത്തേൺ ടെറിട്ടറി ഇംഗ്ലീഷ് വിലാസം https://ml.wikipedia.org/wiki/Government_of_the_Northern_Territory
നോർത്തേൺ ടെറിട്ടറിയിലെ ഓസ്‌ട്രേലിയൻ ടെറിറ്റോറിയൽ ഡെമോക്രാറ്റിക് അഡ്മിനിസ്ട്രേറ്റീവ് അതോറിറ്റിയാണ് നോർത്തേൺ ടെറിട്ടറി ഗവൺമെന്റ് എന്നും അറിയപ്പെടുന്ന ഗവൺമെന്റ് ഓഫ് ദ നോർത്തേൺ ടെറിട്ടറി ഓഫ് ഓസ്‌ട്രേലിയ .
1978-ൽ ടെറിട്ടറിക്ക് സ്വയംഭരണം നൽകിക്കൊണ്ട് നോർത്തേൺ ടെറിട്ടറി സർക്കാർ രൂപീകരിച്ചു.
കോമൺ‌വെൽത്ത് ഓസ്‌ട്രേലിയയുടെ ഒരു പ്രദേശമാണ് നോർത്തേൺ ടെറിട്ടറി.
ഇത് ഓസ്‌ട്രേലിയയുടെ ഭരണഘടനയും കോമൺ‌വെൽത്ത് നിയമവും കോമൺ‌വെൽത്തുമായുള്ള ബന്ധവും നിയന്ത്രിക്കുന്നു.
ഓസ്ട്രേലിയൻ ഭരണഘടന പ്രകാരം കോമൺ‌വെൽത്തിന് നിയമനിർമ്മാണ അധികാരം ഉണ്ട്.
നോർത്തേൺ ടെറിട്ടറി നിയമസഭയ്ക്ക് ഓസ്ട്രേലിയൻ സംസ്ഥാനങ്ങളുടെ നിയമനിർമ്മാണ സ്വാതന്ത്ര്യമില്ല, എന്നാൽ എല്ലാ കാര്യങ്ങളിലും ഭരണഘടനയും ബാധകമായ കോമൺ‌വെൽത്ത് നിയമങ്ങളും വിരുദ്ധമല്ല.
മറിച്ച് ഇവ കോമൺ‌വെൽത്ത് വീറ്റോയ്ക്ക് വിധേയമാണ്.
2016 ഓഗസ്റ്റ് 31 മുതൽ സർക്കാർ തലവൻ ലേബർ പാർട്ടിയുടെ മുഖ്യമന്ത്രി മൈക്കൽ ഗണ്ണറാണ് .
നിയമസഭയുടെ അധികാരങ്ങൾ
നോർത്തേൺ ടെറിട്ടറി അഡ്മിനിസ്ട്രേറ്ററും സഭയിലെ അംഗങ്ങളും അടങ്ങുന്ന നിയമസഭയിൽ ലെജിസ്ലേറ്റീവ് അധികാരം നിയമസഭയിൽ നിലനിൽക്കുന്നു.
ഓസ്‌ട്രേലിയയിലെ സംസ്ഥാന സർക്കാരുകൾക്ക് സമാനമായ അധികാരങ്ങൾ നിയമസഭ പ്രയോഗിക്കുമ്പോൾ, അത് ചെയ്യുന്നത് ഏതെങ്കിലും ഭരണഘടനാപരമായ അവകാശത്തിനുപകരം കോമൺ‌വെൽത്തിൽ നിന്നുള്ള അധികാരങ്ങളുടെ പ്രതിനിധിസംഘമാണ്.
ഓസ്ട്രേലിയൻ പാർലമെന്റ് ടെറിട്ടറിക്ക് നിയമനിർമ്മാണത്തിനുള്ള അവകാശം നിലനിർത്തുന്നു.
ടെറിട്ടറിക്ക് സ്വയംഭരണം നൽകുന്ന നിയമപ്രകാരം നിയമസഭ പാസാക്കുന്ന ഏത് നിയമനിർമ്മാണവും അസാധുവാക്കാൻ ഫെഡറൽ കാബിനറ്റിന് ഓസ്‌ട്രേലിയ ഗവർണർ ജനറലിനെ ശുപാർശ ചെയ്യാൻ സാധിക്കും.
എക്സിക്യൂട്ടീവ് അധികാരങ്ങൾ
നിയമസഭയിലെ തിരഞ്ഞെടുക്കപ്പെട്ട അംഗങ്ങളിൽ നിന്ന് അഡ്മിനിസ്ട്രേറ്റർ നിയോഗിച്ച മന്ത്രാലയം ഉൾപ്പെടുന്നതാണ് സർക്കാർ.
അഡ്മിനിസ്ട്രേറ്റർ സാധാരണയായി നിയമസഭയിലെ ഭൂരിപക്ഷ പാർട്ടിയുടെ നേതാവിനെ മുഖ്യമന്ത്രിയായി നിയമിക്കുന്നു.
മന്ത്രാലയത്തിലെ മറ്റ് അംഗങ്ങളെ മുഖ്യമന്ത്രിയുടെ ഉപദേശപ്രകാരം അഡ്മിനിസ്ട്രേറ്റർ നിയമിക്കുന്നു.
കൗൺസിൽ ഓഫ് ഓസ്‌ട്രേലിയൻ ഗവൺമെന്റിലെ അംഗമാണ് നോർത്തേൺ ടെറിട്ടറി സർക്കാർ.
അവലംബം പുറത്തേക്കുള്ള കണ്ണികൾ ഗവണ്മെന്റ് ഓഫ് ദ നോർത്തേൺ ടെറിട്ടറി വെബ്സൈറ്റ്
ഗവണ്മെന്റ് തൂത്തുക്കുടി മെഡിക്കൽ കോളജ് ആൻഡ് ഹോസ്പിറ്റൽ ഇംഗ്ലീഷ് വിലാസം https://ml.wikipedia.org/wiki/Government_Thoothukudi_Medical_College_and_Hospital
ടികെഎംസി അല്ലെങ്കിൽ ഗവൺമെന്റ് മെഡിക്കൽ കോളേജ് തൂത്തുക്കുടി എന്നും അറിയപ്പെടുന്ന തൂത്തുക്കുടി മെഡിക്കൽ കോളേജ് ദക്ഷിണേന്ത്യയിലെ ഒരു മെഡിക്കൽ സ്ഥാപനമാണ്.
ഇത് ഇന്ത്യയിലെ തമിഴ്‌നാട്ടിലെ തൂത്തുക്കുടി നഗരത്തിൽ സ്ഥിതി ചെയ്യുന്നു.
തമിഴ്‌നാട് ഡോ. എം.ജി.ആർ മെഡിക്കൽ യൂണിവേഴ്‌സിറ്റിയുമായി അഫിലിയേറ്റ് ചെയ്‌തിരിക്കുന്ന ഈ കോളേജ് നാഷണൽ മെഡിക്കൽ കമ്മീഷൻ ഓഫ് ഇന്ത്യയുടെയും ലോകാരോഗ്യ സംഘടനയുടെയും അംഗീകാരമുള്ളതാണ്.
2000 ഓഗസ്റ്റ്16 -ന് തമിഴ്‌നാട് സർക്കാർ തൂത്തുക്കുടി മെഡിക്കൽ കോളേജ് സ്ഥാപിച്ചു.
ആദ്യം ബീച്ച് റോഡിലെ ഫിഷറീസ് കോളേജ് ആൻഡ് റിസർച്ച് ഇൻസ്റ്റിറ്റ്യൂട്ട് ഡിപ്പാർട്ട്‌മെന്റിന്റെ കാമ്പസിനുള്ളിൽ സ്ഥിതി ചെയ്തിരുന്ന ഇത് പിന്നീട് 2001-ൽ തൂത്തുക്കുടി മൂന്നാം മൈലിലേക്ക് മാറ്റി.
2001 ജൂലൈയിൽ, 100 എംബിബിഎസ് വിദ്യാർത്ഥികളുടെ ആദ്യ ബാച്ച് മൂന്നാം മൈലിൽ പുതുതായി നിർമ്മിച്ച കെട്ടിടത്തിൽ ക്ലാസുകളിൽ പങ്കെടുക്കാൻ തുടങ്ങി.
തുടർന്നുള്ള വർഷങ്ങളിൽ ഫാർമക്കോളജി, പാത്തോളജി, മൈക്രോബയോളജി, സോഷ്യൽ പ്രിവന്റീവ് മെഡിസിൻ തുടങ്ങിയ മറ്റു വകുപ്പുകൾ പ്രവർത്തിക്കാൻ തുടങ്ങി, ജില്ലാ ഹെഡ്ക്വാർട്ടേഴ്സ് ആശുപത്രി തൂത്തുക്കുടി മെഡിക്കൽ കോളേജ് ആശുപത്രിയായി മാറി.
ഈ കോളേജ് തമിഴ്‌നാട് ഡോ. എംജിആർ മെഡിക്കൽ യൂണിവേഴ്‌സിറ്റിയുമായി അഫിലിയേറ്റ് ചെയ്‌തിരുന്നു കോളേജും സ്ഥലവും മെഡിക്കൽ കോളേജ്
തൂത്തുക്കുടി മെഡിക്കൽ കോളേജും അതിന്റെ പ്രാഥമിക അധ്യാപന ആശുപത്രിയും സ്ഥിതി ചെയ്യുന്നത് ഇന്ത്യയിലെ തമിഴ്‌നാട്ടിലെ തൂത്തുക്കുടി നഗരത്തിലെ മൂന്നാം മൈലിലാണ്.
കോളേജ് മുദ്രാവാക്യം Born to Serve ആണ്.
ഗവൺമെന്റ് പോളിടെക്‌നിക് കാമ്പസിനോട് ചേർന്ന് ഏകദേശം 25 ഏക്കറോളം വിസ്തൃതിയുള്ള കാമ്പസിലാണ് കോളേജ് നിലകൊള്ളുന്നത്, കൂടാതെ സുസജ്ജമായ ലക്ചർ ഹാളുകളും ലൈബ്രറികളും വായനശാലകളും ഓഡിറ്റോറിയയും പുരുഷന്മാർക്കും സ്ത്രീകൾക്കും പ്രത്യേക ഹോസ്റ്റലുകളും മെസ്സുകളും ഉണ്ട്.
കോളേജും ആശുപത്രിയും ഹോസ്റ്റലുകളുമെല്ലാം ഒരു കിലോമീറ്റർ ചുറ്റളവിൽ സ്ഥിതി ചെയ്യുന്നു.
റെയിൽവേ സ്റ്റേഷനിൽ നിന്ന് 5.1 കിലോമീറ്ററും ബസ് സ്റ്റാൻഡിൽ നിന്ന് 3.2 കിലോമീറ്ററും അകലെയാണ് കോളേജ് സ്ഥിതി ചെയ്യുന്നത്.
Google Maps-ലെ കോളേജ് വാഗ്ദാനം ചെയ്യുന്ന കോഴ്സുകൾ ബിരുദ മെഡിക്കൽ കോഴ്സ് അണ്ടർ ഗ്രാജുവേറ്റ് കോഴ്സുകളുടെ ലിസ്റ്റ് നം കോഴ്സിന്റെ പേര് പ്രതിവർഷം സീറ്റുകളുടെ എണ്ണം കോഴ്സ് ദൈർഘ്യം 1 എം.ബി.ബി.എസ് 150 5½ വർഷം ബിരുദാനന്തര ബിരുദ കോഴ്സുകൾ വാഗ്ദാനം ചെയ്യുന്ന ബിരുദാനന്തര കോഴ്സുകളുടെ ലിസ്റ്റ് നം കോഴ്സിന്റെ പേര് പ്രതിവർഷം സീറ്റുകളുടെ എണ്ണം കോഴ്സ് ദൈർഘ്യം 1 എംഡി അനസ്തേഷ്യോളജി 08 3 വർഷം 2 എംഡി ജനറൽ മെഡിസിൻ 10 3 വർഷം 3 എംഡി പീഡിയാട്രിക്സ് 06 3 വർഷം 4 എംഡി ഫോറൻസിക് മെഡിസിൻ 02 3 വർഷം 5 എംഎസ് ജനറൽ സർജറി 10 3 വർഷം 6 എംഎസ് ഒബ്സ്റ്റട്രിക്സ് ആൻഡ് ഗൈനക്കോളജി 06 3 വർഷം 7 എംഎസ് ഓർത്തോപീഡിക്‌സ് 03 3 വർഷം 8 എംഎസ് ഇഎൻടി 02 3 വർഷം സൂപ്പർ സ്പെഷ്യാലിറ്റി കോഴ്സുകൾ വാഗ്ദാനം ചെയ്യുന്ന സൂപ്പർ സ്പെഷ്യാലിറ്റി കോഴ്സുകളുടെ ലിസ്റ്റ് ഇല്ല കോഴ്സിന്റെ പേര് പ്രതിവർഷം സീറ്റുകളുടെ എണ്ണം കോഴ്സ് ദൈർഘ്യം 1 ഡിഎം ന്യൂറോളജി 02 3 വർഷം 2 ഡിഎം മെഡിക്കൽ ഗ്യാസ്ട്രോഎൻട്രോളജി 01 3 വർഷം ഡിപ്ലോമ കോഴ്സുകൾ ഡിപ്ലോമ ഇൻ നഴ്സിംഗ് (ആറു മാസത്തെ ഇന്റേൺഷിപ്പ് ഉൾപ്പെടെ മൂന്നര വർഷം) മെഡിക്കൽ ലബോറട്ടറി ടെക്നോളജി  ഡിപ്ലോമ (രണ്ട് വർഷം) ടെക്നീഷ്യൻ കോഴ്സുകൾ തിയേറ്റർ ടെക്നീഷ്യൻ (1 വർഷം) അനസ്തേഷ്യ ടെക്നീഷ്യൻ (1 വർഷം) ഓർത്തോപീഡിക് ടെക്നീഷ്യൻ (1 വർഷം) എമർജൻസി കെയർ ടെക്നീഷ്യൻ (1 വർഷം) റെസ്പിറേറ്ററി തെറാപ്പി ടെക്നീഷ്യൻ (1 വർഷം) സർട്ടിഫയിട് റേഡിയോളജിക്കൽ അസിസ്റ്റന്റ്  (1 വർഷം) മറ്റ് കോഴ്സുകൾ നഴ്സിംഗ് അസിസ്റ്റന്റ് കോഴ്സ് (1 വർഷം) പ്രവേശനം
2000-2012 ബാച്ചിl 100 വിദ്യാർത്ഥികൾക്കാണ് കോളേജിൽ പ്രവേശനം നല്കിയത്.
പിന്നീട് സീറ്റ് എണ്ണം 150 ആക്കി.
വിദ്യാർത്ഥികളെ നീറ്റ് മാർക്കിന്റെ അടിസ്ഥാനത്തിൽ കോഴ്സിലേക്ക് പ്രവേശിപ്പിക്കുന്നു.
15% സീറ്റുകൾ അഖിലേന്ത്യാ ക്വാട്ടയ്ക്കും 85% സംസ്ഥാന ക്വാട്ടയ്ക്കും സംവരണം ചെയ്തിട്ടുണ്ട്.